CELEX: 32018D0828(01)
Language: hu
Date: 2018-08-22 00:00:00
Title: A Bizottság végrehajtási határozata (2018. augusztus 22.) az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről (Monzinger Niederberg [OEM])

28.8.2018   
               
               
                  HU
               
               
                  Az Európai Unió Hivatalos Lapja
               
               
                  C 302/6
               
            
         A BIZOTTSÁG VÉGREHAJTÁSI HATÁROZATA
         (2018. augusztus 22.)
         az 1308/2013/EU európai parlamenti és tanácsi rendelet 94. cikke (1) bekezdésének d) pontjában említett egységes dokumentumnak és egy borágazati elnevezéshez tartozó termékleírás közzétételére való hivatkozásnak az Európai Unió Hivatalos Lapjában történő közzétételéről
         (Monzinger Niederberg [OEM])
         (2018/C 302/09)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 97. cikke (3) bekezdésére,
         mivel:
         
                     (1)
                  
                  
                     Németország az 1308/2013/EU rendelet II. része II. címe I. fejezetének 2. szakasza alapján kérelmet nyújtott be a „Monzinger Niederberg” elnevezés oltalom alá helyezése iránt.
                  
               
                     (2)
                  
                  
                     A Bizottság az 1308/2013/EU rendelet 97. cikke (2) bekezdésének megfelelően megvizsgálta a kérelmet, és megállapította, hogy a rendelet 93–96. cikkében, 97. cikkének (1) bekezdésében, valamint 100., 101. és 102. cikkében előírt feltételek teljesülnek.
                  
               
                     (3)
                  
                  
                     Annak érdekében, hogy lehetőség nyíljon az 1308/2013/EU rendelet 98. cikke szerint felszólalási nyilatkozatok benyújtására, az Európai Unió Hivatalos Lapjában közzé kell tenni a rendelet 94. cikke (1) bekezdésének d) pontjában említett egységes dokumentumot, valamint a kapcsolódó termékleírásnak a „Monzinger Niederberg” elnevezés oltalom alá helyezése iránti kérelem vizsgálatára irányuló előzetes nemzeti eljárással összefüggő közzétételére való hivatkozást,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A „Monzinger Niederberg” (OEM) elnevezéshez tartozó, az 1308/2013/EU rendelet 94. cikke (1) bekezdésének d) pontjával összhangban elkészített egységes dokumentum és a kapcsolódó termékleírás közzétételére való hivatkozás e határozat mellékletében található.
            Az 1308/2013/EU rendelet 98. cikkével összhangban e határozat kihirdetése jogot keletkeztet arra, hogy az e cikk első bekezdésében szereplő elnevezés oltalom alá helyezése ellen e határozatnak az Európai Unió Hivatalos Lapjában való kihirdetése időpontjától számított két hónapon belül kifogást emeljenek.
         
         
            Kelt Brüsszelben, 2018. augusztus 22-én.
            
               
                  a Bizottság részéről
               
               Pierre MOSCOVICI
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
      
      
         
            MELLÉKLET
            
               „MONZINGER NIEDERBERG”
            
            
               PDO-DE-02363
            
            
               A kérelem benyújtásának időpontja: 2017. június 29.
            
            EGYSÉGES DOKUMENTUM
            1.   Bejegyzett elnevezés
            
            „Monzinger Niederberg”
            2.   A földrajzi árujelző típusa
            
            OEM – oltalom alatt álló eredetmegjelölés
            3.   A szőlőből készült termékek kategóriái
            
            
                     
                        1.
                     
                     
                        Bor
                     
                  4.   A bor(ok) leírása
            
            A „Monzinger Niederberg” jó hírnevét a rizling fajtának köszönheti, amelynek értékes tulajdonságai e kivételes termőterületen a lehető legjobb módon érvényesülnek. Ennélfogva csak a Weißer Riesling szőlőfajta használata engedélyezett az OEM-mel összefüggésben. Minimum követelmény, hogy a szőlőt a Spätlese kategóriának megfelelő mustfokkal szüreteljék. A borok kizárólag zavarosságtól mentes fehérborok.
            
               Minőségi bor
            
            A minőségi borok mindegyike finom almás és citrusos jegyeket hordozó, elegáns bor, jellemző rájuk a kifejezett ásványosság és a száraz ízek.
            Színük a halvány sárgászöld és a szalmasárga között változik.
            A megnevezés csak a vonatkozó uniós jogszabályoknak megfelelő fizikai és kémiai elemzéssel meghatározandó, alább felsorolt vizsgálati értékekkel jellemzett borok esetében használható.
            Minimális mustfok: 78 °Oe
            A maximális maradékcukor-tartalom 25 g/l, feltéve, hogy a borkősav tartalomban kifejezett összes savtartalom legalább 7,2 g/l. Ha ez utóbbi nem éri el a 7,2 g/l-t, a maximális maradékcukor-tartalom 18 g/l.
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                        15
                     
                  
                        Minimális tényleges alkoholtartalom (térfogatszázalék):
                     
                     
                        11
                     
                  
                        Minimális összes savtartalom:
                     
                     
                        5,5  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  Amelyik vizsgálati jellemzőre nincs megadva számadat, arra a német bortörvény rendelkezései és a vonatkozó uniós jogszabályok érvényesek.
            
               „Kabinett” különleges minőségű bor
            
            A „Kabinett” borok mindegyike finom almás és citrusos jegyeket hordozó, elegáns bor, jellemző rájuk a kifejezett ásványosság és a kellemesen édes íz.
            Színük a halvány sárgászöld és a szalmasárga között változik.
            A megnevezés csak a vonatkozó uniós jogszabályoknak megfelelő fizikai és kémiai elemzéssel meghatározandó, alább felsorolt vizsgálati értékekkel jellemzett borok esetében használható.
            Minimális mustfok: 78 °Oe
            Maradékcukor-tartalom: legalább 25 g/l
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                         
                     
                  
                        Minimális tényleges alkoholtartalom (térfogatszázalék):
                     
                     
                        7
                     
                  
                        Minimális összes savtartalom:
                     
                     
                        5,5  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  Amelyik vizsgálati jellemzőre nincs megadva számadat, arra a német bortörvény rendelkezései és a vonatkozó uniós jogszabályok érvényesek.
            
               „Spätlese” különleges minőségű bor
            
            A „Spätlese” borok mindegyike elegáns bor. Jellemzőik között szerepelnek a finom almás és citrusos jegyek, a kifejezett ásványosság és az eltérő mértékben édes íz.
            Színük a halvány sárgászöld és a szalmasárga között változik.
            A megnevezés csak a vonatkozó uniós jogszabályoknak megfelelő fizikai és kémiai elemzéssel meghatározandó, alább felsorolt vizsgálati értékekkel jellemzett borok esetében használható.
            Minimális mustfok: 78 °Oe
            Maradékcukor-tartalom: legalább 40 g/l
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                         
                     
                  
                        Minimális tényleges alkoholtartalom (térfogatszázalék):
                     
                     
                        7
                     
                  
                        Minimális összes savtartalom:
                     
                     
                        5,5  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  Amelyik vizsgálati jellemzőre nincs megadva számadat, arra a német bortörvény rendelkezései és a vonatkozó uniós jogszabályok érvényesek.
            
               „Auslese” különleges minőségű bor
            
            Az erősen édes jellegű „Auslese” borokban megjelenik a Botrytis cinerea (szürkepenész) hatása, amely ez esetben kívánatos, mivel mézes és mazsolás aromákat kölcsönöz a bornak.
            Az „Auslese” különleges minőségű borok színe a szalmasárga és az aranyszín között változik.
            A megnevezés csak a vonatkozó uniós jogszabályoknak megfelelő fizikai és kémiai elemzéssel meghatározandó, alább felsorolt vizsgálati értékekkel jellemzett borok esetében használható.
            Minimális mustfok: 85 °Oe
            Maradékcukor-tartalom: legalább 60 g/l
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                         
                     
                  
                        Minimális tényleges alkoholtartalom (térfogatszázalék):
                     
                     
                        7
                     
                  
                        Minimális összes savtartalom:
                     
                     
                        5,5  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  Amelyik vizsgálati jellemzőre nincs megadva számadat, arra a német bortörvény rendelkezései és a vonatkozó uniós jogszabályok érvényesek.
            
               „Beerenauslese” különleges minőségű bor
            
            Az erősen édes jellegű „Beerenauslese” borokban megjelenik a Botrytis cinerea (szürkepenész) hatása, amely ez esetben alapvető fontosságú, mivel mézes és mazsolás aromákat kölcsönöz a bornak.
            A „Beerenauslese” különleges minőségű borok színe az aranysárga és a sötét aranyszín között változik.
            A megnevezés csak a vonatkozó uniós jogszabályoknak megfelelő fizikai és kémiai elemzéssel meghatározandó, alább felsorolt vizsgálati értékekkel jellemzett borok esetében használható.
            Minimális mustfok: 120 °Oe
            Maradékcukor-tartalom: legalább 90 g/l
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                         
                     
                  
                        Minimális tényleges alkoholtartalom (térfogatszázalék):
                     
                     
                        5,5 
                     
                  
                        Minimális összes savtartalom:
                     
                     
                        5,5  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  Amelyik vizsgálati jellemzőre nincs megadva számadat, arra a német bortörvény rendelkezései és a vonatkozó uniós jogszabályok érvényesek.
            
               „Eiswein” különleges minőségű bor
            
            Az „Eiswein” borokat tiszta gyümölcsös jegyek és a Botrytis teljes hiánya jellemzik. Ízük nagyon édes, savasságuk erőteljes.
            Az „Eiswein” különleges minőségű borok színe az aranysárga és a sötét aranyszín között változik.
            A megnevezés csak a vonatkozó uniós jogszabályoknak megfelelő fizikai és kémiai elemzéssel meghatározandó, alább felsorolt vizsgálati értékekkel jellemzett borok esetében használható.
            Minimális mustfok: 120 °Oe
            Maradékcukor-tartalom: legalább 90 g/l
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                         
                     
                  
                        Minimális tényleges alkoholtartalom (térfogatszázalék):
                     
                     
                        5,5 
                     
                  
                        Minimális összes savtartalom:
                     
                     
                        5,5  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  Amelyik vizsgálati jellemzőre nincs megadva számadat, arra a német bortörvény rendelkezései és a vonatkozó uniós jogszabályok érvényesek.
            
               „Trockenbeerenauslese” különleges minőségű bor
            
            Az erősen édes jellegű „Trockenbeerenauslese” borokban érezhető mézes és mazsolás aromák a Botrytis cinerea (szürkepenész) alapvető fontosságú, a szőlőszemeket a mazsolához hasonlóan összeaszaló hatásának köszönhetők.
            A „Trockenbeerenauslese” különleges minőségű borok színe az aranysárga és a sötét aranyszín között változik.
            A megnevezés csak a vonatkozó uniós jogszabályoknak megfelelő fizikai és kémiai elemzéssel meghatározandó, alább felsorolt vizsgálati értékekkel jellemzett borok esetében használható.
            Minimális mustfok: 150 °Oe
            Maradékcukor-tartalom: legalább 120 g/l
            Általános analitikai jellemzők
            
                        Maximális összes alkoholtartalom (térfogatszázalék):
                     
                     
                         
                     
                  
                        Minimális tényleges alkoholtartalom (térfogatszázalék):
                     
                     
                        5,5 
                     
                  
                        Minimális összes savtartalom:
                     
                     
                        5,5  g/l, borkősavban kifejezve
                     
                  
                        Maximális illósavtartalom (milliekvivalens/liter):
                     
                     
                         
                     
                  
                        Maximális összes kén-dioxid-tartalom (mg/l):
                     
                     
                         
                     
                  Amelyik vizsgálati jellemzőre nincs megadva számadat, arra a német bortörvény rendelkezései és a vonatkozó uniós jogszabályok érvényesek.
            5.   Borkészítési eljárások
            
            a)   Alapvető borászati eljárások
            
            Minőségi borok és az összes különleges minőségű bor
            Konkrét borászati eljárás
            A borok érlelése csak szinte teljesen ízsemleges tartályokban történhet. Hagyományos tölgyfahordók akkor megengedettek, ha a belőlük eredő faaromát nem vagy csak enyhén lehet észlelni a borban. A bor nem tartalmazhat 600 literesnél kisebb (például barrique típusú) új hordók használatát jelző faaromákat.
            A részleges alkoholmentesítés, a koncentrációnövelés és a tölgyfadarabok használata nem megengedett.
            b)   Maximális hozamok
            
            Minőségi borok és az összes különleges minőségű bor
            75 hektoliter/hektár
            6.   Körülhatárolt terület
            
            A „Monzinger Niederberg” a monzingeni bortermelő közösség hagyományos borvidékeit foglalja magában, a Monzingen városa és a B 41-es út nussbaumi kijárata közötti déli fekvésű lejtőn. Nem terjed ki a B 41-es úttól délre fekvő területekre, sem a hegy fennsíkján lévő, viszonylag sík (< 15 % lejtésű) területekre.
            A „Monzinger Niederberg” OEM teljes területe 27,5543 ha.
            7.   Fontosabb borszőlőfajták
            
            Rajnai rizling (Weißer Riesling – Riesling, Riesling renano, Rheinriesling, Klingelberger)
            8.   A kapcsolat(ok) leírása
            
            
               Monzinger Niederberg, minőségi borok és az összes különleges minőségű bor
            
            
                     
                        1.
                     
                     
                        Földtan: A szóban forgó talaj a nagyjából 280 millió évvel ezelőtt leülepedett Waderner Schichten formáció maradványa. Csak a Nahe-folyó völgyében és a Saar-vidék egyes részein található meg. Még a Nahe-völgyben is csak néhány helyen fordul elő, hogy a Waderner Schichten formáció a felszínre tör és olyan erős hatást gyakorol a talajra, mint a Monzinger Niederberg területén. A Waderner Schichten formáció főként agyagpalából és kvarcitból áll, de tartalmaz kvarcereket is. A felszínen mállott konglomerátum humusztartalma változó mértékű. A Waderner Schichten formációhoz hasonló pala és kvarcit típusú talajok gyakran adnak a rizlingboroknak citrusos és almás aromákat. A „Monzinger Niederberg” borok ezért egyértelműen elkülönülnek a szomszédos szőlőtermő területek mély agyagos talaján termett szőlőkből készített boroktól, amelyeket inkább barackos, gyümölcsös jegyek jellemeznek. A sziklás talaj biztosítja, hogy a talajfelszín az esőzést követően gyorsan kiszáradjon. A nedvességtartalom gyors csökkenése gátolja a nem szívesen látott penész kialakulását.
                        Ez segít megőrizni a különleges minőségű borok egyes típusainál kívánatos Botrytis cinerea tisztaságát, ami azt jelenti, hogy még a botritiszes szőlőből készült borok aromája is rendkívül tiszta és határozott.
                     
                  
                     
                        2.
                     
                     
                        Topográfiai tényezők: A „Monzinger Niederberg” szőlőültetvények 160 és 240 méter közötti tengerszint feletti magasságban helyezkednek el.
                        A déli fekvésű lejtő átlagos lejtőszöge meghaladja a 30 %-ot.
                        Az erős napsugárzás miatt a „Monzinger Niederberg” területe nappal mindig sokkal melegebb, mint a hasonló sík területek, még a néhol kedvezőtlen tengerszint feletti magasság ellenére is. A szőlő ezért nagyobb érettségi szintet ér el, és így a borokban alacsonyabb a savasság és több az érett gyümölcsös aroma.
                     
                  
                     
                        3.
                     
                     
                        Éghajlat: Monzingen a Nahe folyó völgyének egyik hűvösebb borvidéke. De ami fontosabb, hogy a „Monzinger Niederberg” a napsütés szempontjából optimális tájolású, ezért napközben gyorsan felmelegszik. Erősen befolyásolják a napsütéses napokon a völgyből felemelkedő meleg levegőáramok, amelyek tovább melegítik a talajt. Néhány kilométerre északra fekszik a Soonwald-erdő. Ez éjjel természetes hűtést biztosít. Mivel a terület legjobb részei nincsenek közvetlenül kitéve ezeknek az éjszakai hűvös légáramlatoknak, a hűtés lassan történik. Az éves napsütéses órák száma nagyjából 1 900. Az átlagos nappali hőmérséklet 10 °C. A nappali és az éjszakai hőmérséklet közötti különbség lényegesen nagyobb, mint a Nahe termesztési régió keleti részén. A szőlőtermő terület viszonylag hűvös éghajlata miatt a „Monzinger Niederberg” borok általában finomabbak, mint a melegebb szőlőtermő területekről, különösen a Nahe alsóbb vidékeiről származók.
                        Az éves átlagos csapadékmennyiség 570 mm, ennek 60 % -a vegetációs időszakban hullik.
                        A viszonylag alacsony éves csapadékmennyiség és a nagyon alacsony víztároló kapacitással rendelkező sziklás talaj kombinációja miatt a „Monzinger Niederberg” szőlőjén a szemek általában kicsik maradnak. A szőlő így létrejövő gazdag aromája a borokban is visszaköszön.
                     
                  
                     
                        4.
                     
                     
                        Emberi hatások: Az emberi hatás az évszázadokra visszanyúló szőlőtermesztési hagyományokon alapul. A szőlőt általában lugasműveléssel termesztik. A szőlősorok leggyakrabban észak-déli tájolásúak. Ez biztosítja, hogy a szőlő benapozottsága és szellőzése megfelelő legyen.
                        A szőlőnövény növekedési szakaszában a borászok speciális művelési intézkedések révén – például a levelek eltávolításával vagy a szőlő ritkításával – javíthatják a szőlőtermés minőségét. A területre vonatkozó egyedi éghajlati és földtani ismeretek alapvető fontosságúak, és ezt a tudás generációról generációra hagyományozódik. A válogatás – legfőképp a szüretelés során – különösen fontos szerepet játszik. A minőségi borok és a „Kabinett”, „Spätlese” és „Eiswein” különleges minőségű borok előállításának céljára leginkább az egészséges, a zöldtől az aranysárgáig terjedő színű fürtök alkalmasak. Az „Auslese”, „Beerenauslese” és a „Trockenbeerenauslese” különleges minőségű boroknál kívánatos a szürkepenész (Botrytis cinerea) hatása. Ez a gomba száraz időben jelentősen növeli a mustfokot, és ezzel egyidejűleg nagyon tiszta mézes és mazsolás aromákkal gazdagítja a bort. Az „Eiswein” borok esetében a szőlő egészséges volta mellett a fagy természetes koncentráló hatásának van döntő jelentősége. A borász elsősorban válogatással és a betakarítás időpontjának korai kiválasztásával határozza meg, hogy melyik szőlő melyik minőségi bor vagy különleges minőségű bor előállításához alkalmas. Ezenkívül különféle pincészeti technikák alkalmazhatók a végtermékre jellemző tulajdonságok biztosítására. Ez különösen a maradékcukor-tartalomra vonatkozik, amely fontos szerepet játszik a minőségi borok, a „Kabinett” borok és a „Spätlese” borok megkülönböztetésében.
                     
                  9.   További alapvető feltételek
            
            
               Jogi keret:
            
            Nemzeti jogszabályok
            
               A további feltétel típusa:
            
            A címkézésre vonatkozó kiegészítő rendelkezések
            
               A feltétel leírása:
            
            Az eredetmegjelöléssel kapcsolatos hagyományos kifejezések bármelyikét csak azoknak a minőségi boroknak és különleges minőségű boroknak a címkéjén lehet használni, amelyek megfeleltek a hivatalos minőségellenőrzési eljáráson. A vizsgálati számot („amtliche Prüfungsnummer” vagy „AP-Nummer”) fel kell tüntetni a címkén. A vizsgálati szám a tételszámot helyettesíti.
            
               A termékleíráshoz vezető link
            
            www.ble.de/eu-qualitaetskennzeichen-wein